Go ikaegile thata ka boikutlo jwa gago gore a o tla bona botshelo jo bo sa khutleng bo lapisa kgotsa nnyaa. Fa e le gore ‘o motho yo o ratang go itse dilo e bile o rata go nna o ithuta,’ akanya fela gore o ne o ka ithuta dilo di le dintsi jang mo dilong tse di amanang le botaki, mmino, go aga, go lema kgotsa sengwe le sengwe fela se se neng se ka go kgatlha. Botshelo jo bo sa khutleng mo lefatsheng bo ne bo tla go naya sebaka se se molemo sa go tokafatsa bokgoni jwa gago mo ditirong tse di farologaneng tse o di kgatlhegelang. 3 A re simolole ka go sekaseka nonofo ya go atamelesega. O ka re motho yo o atamelesegang ke yo o ntseng jang? O ka nna wa re, ke ‘Motho yo o pelonomi, yo o iketleeleditseng go thusa ba bangwe le yo go leng motlhofo go bua le ene.’ Gantsi o ka lemoga gore a motho o a atamelesega kgotsa nnyaa ka go reetsa se a se buang kgotsa go lemoga tsela e a itshwarang ka yone fa lo bua.